བོད་རང་སྐྱོང་ལྗོངས་ཁྲག་རྒྱུན་ལྟེ་གནས་ཀྱི་འགན་འཁུར་བ་ཏུང་ཞའོ་རུང་གིས་བོད་དུ་མི་འབོར་ཁྲི་ལས་མེད་པས་ཁྲག་མཁོ་སྤྲོད་ཀྱི་མི་ཚོགས་གཞི་ཁྱོན་ཅུང་ཆུང་བ་དང་ས་མཐོའི་ཕོག་སླའི་ནད་རིགས་ཁག་གཅིག་གིས་ཁྲག་རྒྱུན་གྱི་ཚད་ལོན་ཚད་ལ་ཤུགས་རྐྱེན་ཐེབས་ནས་བོད་ཀྱི་དེ་སྔའི་ཁྲག་མཁོ་སྤྲོད་ལམ་སྲོལ་གྱིས་སྨན་བཅོས་ཀྱི་དགོས་མཁོ་སྐོང་ཐུབ་ཀྱི་མེད།ལྷག་པར་དུ་སྨན་བཅོས་ཤེས་ལྡན་མི་སྣའིཚོགས་སྒྲིག་རྣམ་པའིབོད་སྐྱོར་ལས་དོན་སྤེལ་ཚུན།པེ་ཅིང་དང་།ཧྲང་ཧའེ།ཀོང་ཏུང་།ཨན་ཧུའེ།ཁྲུང་ཆིང་།ལེའོ་ཉིང་།ཧྲའན་ཤིས་བཅས་ཞིང་ཆེན་དང་གྲོང་ཁྱེར་བདུན་གྱི་ཀ་པ་རིམ་གསུམ་སྨན་ཁང་གིས་རིགས་གཅིག་མཁས་ཅན་ལྷག་བོད་དུ་བཏང་ནས་བོད་རང་སྐྱོང་ལྗོངས་མི་དམངས་སྨན་ཁང་དང་བོད་ཀྱི་ས་ཁུལ་དང་གྲོང་ཁྱེར་མི་དམངས་སྨན་ཁང་ལ་ཁ་གཏད་རོགས་སྐྱོར་བྱས་ཡོད།རོགས་སྐྱོར་ཐོབ་པའི་སྨན་ཁང་གི་གཤགས་བཅོས་བྱེད་ཚད་མང་དུ་ཕྱིན་ནས་ནད་ཐོག་སྨན་བཅོས་ཀྱི་ཁྲག་མཁོ་ཚད་ཆེ་རུ་ཕྱིན་ཡོད་པ་རེད།